stanford-oval/wikipedia huggingface dataset:
Élan
Musiikkivideo

"Élanin" musiikkivideo julkaistiin myös 13. helmikuuta. Videon ohjasi Ville Lipiäinen. Etelä-Suomessa kuvatussa musiikkivideossa esiintyy kokeneita suomalaisia näyttelijöitä eri rooleissa: Seela Sella, Vesa Vierikko, Ismo Kallio, Eeva Litmanen, Pekka Huotari ja Antti Litja.
Menestys

Singlen nimikappale Élan nousi suoraan ensimmäisellä listaviikollaan (viikko 8/2015) Suomen latauslistan ykköseksi.
Aiheesta muualla

Élan Discogsissa. (englanniksi)
Emilija Kokić

Emilija Kokić vuonna 2008.
Emilija Kokić (s. 10. toukokuuta 1968 Zadar) on kroatialainen popmuusikko. Hän aloitti laulajan uransa yhtyeessä Riva, joka voitti Eurovision laulukilpailun 1989. Riva hajosi vuonna 1991, jolloin Kokić lähti soolouralle.
Diskografia

Emilia (1994)
100 % Emilia (1995)
Ostavi trag (1996)
S moje strane svemira (1999)
Ja sam tu (2001)
Halo (2004)
Čime sam te zaslužila (2008)
Aiheesta muualla

Viralliset sivut (kroatiaksi, englanniksi)
Elisabet (Tanskan prinsessa)

| Prinsessa Elisabet |
| --- | --- |
Syntynyt:  8. toukokuuta 1935 Kööpenhamina
Kuollut:  19. kesäkuuta 2018 (83 vuotta) Sorgenfrin palatsi
Koko nimi:  Elisabeth Caroline-Mathilde Alexandrine Helena Olga Thyra Feodora Estrid Margrethe Désirée
Suku:  Glücksburg
Isä:  Tanskan prinssi Knud
Äiti:  Tanskan prinsessa Caroline Mathilde
Prinsessa Elisabet (Elisabeth Caroline Mathilde Alexandrine Helena Olga Thyra Feodora Estrid Margrethe Désirée; 8. toukokuuta 1935 – 19. kesäkuuta 2018) oli Tanskan prinssi Knudin ja Tanskan prinsessa Caroline Mathilden tytär ja Tanskan kuningatar Margareeta II:n serkku.
Elämäkerta

Kuningatar Margareeta II:n serkkuna prinsessa Elisabet oli kuollessaan 12. Tanskan kruununperimysjärjestyksessä. Hän kuoli naimattomana.
Prinsessa Elisabet työskenteli Tanskan ulkoministeriössä vuodesta 1956 vuoteen 2001 ja oli sijoitettuna ulkomaille useita kertoja, muun muassa Tanskan suurlähetystössä Washingtonissa.
Hän asui suuren osan elämästään elokuvaohjaaja Claus Hermansenin kanssa Kööpenhaminan lähellä. Parilla ei ollut lapsia.
Kuolema

Tanskan kuninkaallinen hovi vahvisti, että Elisabet kuoli 19. kesäkuuta 2018. Hänet siunattiin Lyngbyn kirkossa ja haudattiin pitkäaikaisen kumppaninsa Claus Hermansenin viereen.
Emil Öhberg

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. kesäkuuta 1993 (ikä 31)
Syntymäpaikka: , Suomi
Pelipaikka: maalivahti
Pituus: 182 cm
Lempinimi: Emppu
Seura
Seura: FF Jaro
Pelinumero: 25
Junioriseurat
–2010: Jaro
2012: TPS
Seurat
| Vuodet | Seura | O | (M) |
| 2011 | JBK | 8 | (-) |
| 2012 | ÅIFK | 6 | (-) |
| 2013- | Jaro | 88 | (-) |
| 2013– | → JBK | 24 | (-) |
| Yhteensä | Yhteensä | 126 | (-) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2019.
Emil Öhberg (s. 20. kesäkuuta 1993) on suomalainen jalkapalloilija, joka pelaa Ykkösessä pelaavan FF Jaron riveissä. Pelipaikaltaan hän on maalivahti, ja debyyttinsä liigatasolla Öhberg teki kaudella 2013.
Öhberg on pelannut Jaron junioriluokat läpi aina B-junioreihin asti, jossa nuorukainen voitti SM-pronssia kaudella 2010. Kausi 2011 meni aluksi Saksassa ja sitten Kakkosessa pelanneen JBK:n riveissä. Vuosi 2012 kului Turussa TPS:n organisaatiossa, jossa peliaikaa tuli miesjoukkueessa vain Kakkosessa pelanneen farmiseura ÅIFK:n maalissa. Kaudella 2013 Öhberg palasi Pietarsaareen Jaron riveihin varamaalivahdiksi. Debyytti Veikkausliigassa tapahtui kaudella 2013, ja kaikkiaan Veikkausliigapelejä Öhbergillä kertyi Jarossa 16. Jesse Östin siirryttyä Jarosta Ruotsiin Öhberg otti Ykköseen pudonneessa Jarossa ykkösmaalivahdin paikan.,
Zenith

| Zenith |
| --- | --- |
 Zenithin logo
Yritysmuoto:  sivuliike (ransk. succursale, engl. branch)
Perustettu:  1865
Avainhenkilöt:  Julien Tornare
Kotipaikka:  Le Locle, Neuchâtelin kantoni, Sveitsi
Omistaja:  LVMH Swiss Manufactures SA, La Chaux-de-Fonds
Kotisivu:  www.zenith-watches.com
Infobox OKVirheellinen NIMI-arvo: 
Zenithin tehdas Le Loclessa, Sveitsissä
Zenithin Grande Chronomaster XXT, Quantième perpétuel
Zenith on sveitsiläinen luksuskelloja valmistava yritys. Se on osa ylellisyystuotteita myyvää LVMH Moët Hennessy Louis Vuitton SE -konsernia.
Historia

Georges Favre-Bulle aloitti kellojen valmistuksen Le Loclen kaupungissa vuonna 1865. Yritys muutettiin Fabrique de montres Zénith -nimiseksi osakeyhtiöksi vuonna 1905. Useiden omistusmuutosten jälkeen LVMH osti yrityksen vuonna 1999.
Kellojen valmistus

Zenithillä on maine laadukkaiden ja tarkkojen kellojen valmistajana. Se onkin voittanut 1 565 palkintoa tarkkuudestaan. Se on yksi harvoja sveitsiläisiä kellovalmistajia, joka valmistaa koneistonsa itse. Vuonna 1969 julkaistu El Primero -malli oli ensimmäisiä automaattisia kronografikelloja, ja sitä valmistetaan vieläkin.
Oscillator-koneisto

2017 Zenith esitteli 15 Hz taajuudella toimivan erittäin tarkan Oscillator-koneistonsa, josta valmistettiin aluksi 10 kpl rajattu painos nimellä Zenith Defy Lab. Koneisto otettiin sarjatuotantoon 2019 Defy Inventor-mallissa, joka toimii 18 Hz taajuudella.
Aiheesta muualla

Zenithin viralliset kotisivut (Arkistoitu – Internet Archive)
Zenithin esittely emoyhtiö LVMH:n sivustolla (englanniksi), (kiinaksi), (italiaksi), (japaniksi) & (venäjäksi)
Ensio Lehtonen

| Ensio Lehtonen> Henkilötiedot |
| --- | --- |
Koko nimi:  Ensio Akseli Lehtonen
Syntynyt: 30. kesäkuuta 1906 Taivassalo
Kuollut: 6. kesäkuuta 1971 (64 vuotta) Kerava
Kansalaisuus:  suomalainen
Ammatti:  saarnaaja, toimittaja, kirjailija
Puoliso:  Elma Lehtonen
Uskonnollinen kanta:  helluntaiherätys
Toimittaja
Maa:   Suomi
Media:  lehdistö
Koulutus:  Filosofian maisteri (1912)
Tutkinnot:  Helsingin yliopisto
Lehti:   Ristin Voitto (1932–1943)  Lasten Kuvalehti  Kipinä (1948–1971) 
Kustantaja:  Kuva ja Sana (1942–1971)
Ensio Akseli Lehtonen (30. kesäkuuta 1906 Taivassalo – 6. kesäkuuta 1971 Kerava) oli suomalainen helluntailiikkeeseen kuulunut saarnamies, kustantaja, toimittaja ja kirjailija. Hän käytti myös nimimerkkejä Eno ja Ensio-setä.
Lehtonen perusti vuonna 1942 Kuva ja Sana -nimisen kristillisen kustantamon ja toimi pitkään kustantamon johtajana. Hän perusti myös Lasten Kuvalehti -nimisen hengellisen lastenlehden ja oli vuonna 1948 perustetun Nuorten Raamattukerho -lehden (nimi vuodesta 1953 Kipinä) päätoimittajana aina vuoteen 1971 saakka. Vuonna 1940 hän perusti myös Päivölä-nimisen lastenkodin. Lastenkoti toimii nykyisin Paasikiven nuorisokylän nimellä Keravalla presidentti J. K. Paasikiven vuoteen 1953 saakka omistaman Jukolan tilan alueella.
Lehtosen kirjalliseen tuotantoon kuului yli 160 julkaisua. Hänen kirjansa Äidin rukous on eniten myyty suomalainen hengellinen kirja (108 000 myytyä kappaletta).
Ensio Lehtonen oli naimisissa Elma Lehtosen (1913–1991) kanssa, joka toimi Päivölän lastenkodin johtajana 1948–1978.
Suomennoksia

Paljonko on Jumalan kello?; koonn. O. F. Ljunghammar; suomentanut Ensio Lehtonen. Raamatullinen aikakauskirja, Helsinki 1934, 3. uud. painos 1935
Edward Seeman: Pekka ja Penu ja mustat pakanaraukat; mukaillen suomentanut Ensio Lehtonen. Ristin voitto, Helsinki 1935, 1940
Mrs. Stephen Menzies: Matkaopas kuolemasta elämään; englantilaisen esikuvan mukaan toim. Ensio Lehtonen. Kuva ja sana, Helsinki 1943
Hilda Isabel Rostron: Lasten rukouskirja koko vuodeksi; Suomen lapsille sov. Ensio Lehtonen; kuv. Clive Upton. Kuva ja sana, Helsinki 1964, 2. painos 1970 (alkuteos Book of prayers through the year)
David Scott Daniell: Lasten matka Pyhään maahan; alkuperäisteoksen Fight 6: The Holy Land sekä omien kokemusten mukaan kert. Ensio Lehtonen; kuv. Jack Matthew. Kuva ja sana, Helsinki 1966, 2. painos 1967
Watchman Nee: Elämän rikkaus Kristuksessa; toim. Ensio Lehtonen ym. Kuva ja sana, Helsinki 1976
Egotripin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 11 |  |
| ↙Kokoelmat | 2 |  |
| ↙EP:t | 1 |  |
| ↙Singlet | 44 |  |
| ↙Musiikkivideot | 13 |  |
Tämä artikkeli on suomalaisen pop-rock-musiikkia esittävän Egotrippi-yhtyeen diskografiasta. Yhtye on julkaissut uransa aikana kymmenen studioalbumia sekä kaksi kokoelmaa.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Egotrippi |  Julkaistu: Maaliskuu 1995  Levy-yhtiö: Columbia  Formaatti: CD / digitaalinen lataus | – | – |
| Superego |  Julkaistu: Maaliskuu 1997  Levy-yhtiö: Zen Garden  Formaatti: CD / digitaalinen lataus | #32  | – |
| Alter Ego |  Julkaistu: Elokuu 1998  Levy-yhtiö: Zen Garden  Formaatti: CD / digitaalinen lataus | #11  | – |
| Helsinki–Hollola |  Julkaistu: Maaliskuu 2000  Levy-yhtiö: Zen Garden  Formaatti: CD / digitaalinen lataus | #15  | – |
| Matkustaja |  Julkaistu: 10. maaliskuuta 2003  Levy-yhtiö: BMG Finland / Zen Garden  Formaatti: CD / LP / digitaalinen lataus | #9  | 18 000+ (kultaa) |
| Vielä koittaa uusi aika |  Julkaistu: 22. helmikuuta 2006  Levy-yhtiö: SonyBMG / Suomen Musiikki  Formaatti: CD / LP / digitaalinen lataus | #1  | 21 000+ (kultaa) |
| Maailmanloppua odotellessa |  Julkaistu: 8. lokakuuta 2008  Levy-yhtiö: SonyBMG / Suomen Musiikki  Formaatti: CD / LP / digitaalinen lataus | #2  | – |
| Pilvien alla, maan päällä |  Julkaistu: 4. lokakuuta 2013  Levy-yhtiö: Suomen Musiikki  Formaatti: CD / LP+CD / digitaalinen lataus | #5  | – |
| Vuosi nolla |  Julkaistu: 20. maaliskuuta 2015  Levy-yhtiö: Warner Music Finland / Suomen Musiikki  Formaatti: CD / LP / digitaalinen lataus | #4  | – |
| 10 |  Julkaistu: 13. lokakuuta 2017  Levy-yhtiö: Warner Music Finland  Formaatti: CD / LP / digitaalinen lataus | #7  | – |
| Aina matkalla jonnekin |  Julkaistu: 9. lokakuuta 2020   Levy-yhtiö: Warner Music Finland  Formaatti: CD / LP / digitaalinen lataus | #19  | – |
Kokoelmat

| Nimi | Julkaisutiedot | Lista> Albumilista | Myynti |
| --- | --- | --- | --- |
| Moulaa! |  Julkaistu: Tammikuu 2001  Levy-yhtiö: Zen Garden  Formaatti: 2CD / digitaalinen lataus | #22  | – |
| 20 Suosikkia |  Julkaistu: Helmikuu 2004  Levy-yhtiö: BMG Finland / Zen Garden  Formaatti: CD / digitaalinen lataus | #2  | 66 000+ (tuplaplatinaa) |
EP:t

| Nimi | Julkaisutiedot |
| --- | --- |
Vihellellen:  Julkaistu: 24. elokuuta 2018  Formaatti: digitaalinen  Levy-yhtiö: Warner Music Finland
Singlet > 1990-luku

| Nimi | Vuosi | Listasijoitukset> Lataus-lista | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- | --- |
| ”Kesäpäivä” | 1995 | – | – | – | Egotrippi |
| ”Se on tosi jees” | 1996 | – | – | – | Superego |
| ”Lydia” | 1996 | – | – | – | Superego |
| ”Unihiekkaa” | 1997 | – | – | – | Superego |
| ”Tänään ei kukaan vastaa” (promosingle) | 1997 | – | – | – | Superego |
| ”Ympyrä” | 1997 | – | – | – | Superego |
| ”Pois minusta paha henki” | 1998 | – | – | – | Alter Ego |
| ”Ulkopuolella” | 1998 | – | – | – | Alter Ego |
| ”Posteljooni” | 1998 | #21  | – | – | Alter Ego |
| ”Lautturi” | 1999 | – | – | – | Alter Ego |
| ”Hei pieni” / ”Poika kalpea” | 1999 | – | – | – | Alter Ego |
Singlet > 2000-luku

| Nimi | Vuosi | Listasijoitukset> Lataus-lista | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- | --- |
| ”Koivuniemen herra” | 2000 | – | #16  | – | Helsinki–Hollola |
| ”Umpikujassa” | 2000 | – | – | – | Helsinki–Hollola |
| ”Tällaisena iltana” | 2000 | – | – | – | Helsinki–Hollola |
| ”Käytettyä ilmaa” / ”Lennokki” | 2000 | – | – | – | Helsinki–Hollola |
| ”Polkupyörälaulu” | 2001 | – | – | – | Matkustaja |
| ”Älä koskaan ikinä” | 2003 | – | – | #8  | Matkustaja |
| ”Mustat varjot” (promosingle) | 2003 | – | – | – | Matkustaja |
| ”Sininen” (promosingle) | 2003 | – | – | – | Matkustaja |
| ”Sinä vain” / ”Tarpeeton mies” (promosingle) | 2003 | – | – | – | Matkustaja |
| ”Varovasti nyt” (promosingle) | 2004 | – | – | – | Matkustaja |
| ”Matkustaja” | 2004 | – | #11  | #1  | 20 Suosikkia |
| ”Asunto 35” | 2004 | – | – | #4  | 20 Suosikkia |
| ”Nämä ajat eivät ole meitä varten” | 2006 | – | #6  | #2  | Vielä koittaa uusi aika |
| ”Asfaltin pinta” | 2006 | – | – | #7  | Vielä koittaa uusi aika |
| ”Vuokses sun” | 2006 | – | – | – | Vielä koittaa uusi aika |
| ”Iloinen aina” | 2006 | – | – | – | Vielä koittaa uusi aika |
| ”Rin tin tin” (promosingle) | 2007 | – | – | – | Melkein vieraissa – Tribuutti Leevi and the Leavingsille |
| ”Hyvästi naiset” | 2008 | – | – | – | Maailmanloppua odotellessa |
| ”Valssi” | 2008 | – | – | – | Maailmanloppua odotellessa |
| ”Kaikenlaista harmia” | 2008 | – | – | – | Maailmanloppua odotellessa |
Singlet > 2010-luku

| Nimi | Vuosi | Listasijoitukset> Lataus-lista | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- | --- |
| ”Muistutus” | 2011 | – | – | – |  |
| ”Mestaripiirros” | 2013 | – | – | #12  | Pilvien alla, maan päällä |
| ”Hyvä hetki” | 2013 | – | – | – | Pilvien alla, maan päällä |
| ”Nopeimmat junat” (promosingle) | 2013 | – | – | #34  | Pilvien alla, maan päällä |
| ”Uusi aamu” | 2015 | – | – | #12  | Vuosi nolla |
| ”Vuosi nolla” (promosingle) | 2015 | – | – | #31  | Vuosi nolla |
| ”He istuivat puiston penkillä” (promosingle) | 2015 | – | – | – | Vuosi nolla |
| ”Kuka vain käy” (promosingle) | 2015 | – | – | – | Vuosi nolla |
| ”Hehkulamppu” (promosingle) | 2015 | – | – | – | Vuosi nolla |
| ”Valtatie” | 2015 | – | – | #64  | 10 |
| ”Matkalla Alabamaan” | 2017 | – | – | – | Anssi Kela ja isot biisit |
| ”Vieläkö mut voi pelastaa?” | 2017 | – | – | #71  | 10 |
| ”Ennen ja nyt” (promosingle) | 2017 | – | – | #63  | 10 |
Musiikkivideot

Egotripillä (ohj. Kie von Hertzen)
Se on tosi jees (ohj. Marko Antila)
Unihiekkaa (ohj. Marko Antila)
Ulkopuolella (ohj. Kie von Hertzen)
Koivuniemen Herra (ohj. Pete Riski)
Älä koskaan ikinä (ohj. Lauri Vaha)
Matkustaja
Nämä ajat eivät ole meitä varten (ohj. Kie von Hertzen)
Asfaltin pinta (ohj. Finn Andersson)
Iloinen aina (ohj. Kie von Hertzen)
Mestaripiirros (ohj. Jaani Kivinen)
Hyvä hetki (ohj. Pete Eklund & Jaani Kivinen)
Vuosi nolla (ohj. Mikko Kananoja)
Etelämeren laulu

Etelämeren laulu tarkoittaa seuraavia asioita:
Etelämeren laulu (The Pagan), yhdysvaltalainen elokuva vuodelta 1929
Etelämeren laulu (Song of the Islands), yhdysvaltalainen elokuva vuodelta 1942
Etelämeren laulu (Pagan Love Song), yhdysvaltalainen elokuva vuodelta 1950
Etelämeren laulu: Matruusi Martti Vappulan dramaattinen purjehdus s/v Olivebankilla vuonna 1928, Jorma Marttalan kirja
”Etelämeren laulu”, suomalainen versio musiikkikappaleesta ”Pagan Love Song”.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Etelämeren laulu”, voi hakea sivunnimihaulla, laajalla sivunnimihaulla tai tekstihaulla.
Esther González

Esther González vuonna 2018.
| Mitalit> Maa:   Espanja.Naisten jalkapallo.MM-kilpailut  | Mitalit> Maa:   Espanja.Naisten jalkapallo.MM-kilpailut  | Mitalit> Maa:   Espanja.Naisten jalkapallo.MM-kilpailut  | Maa:   Espanja> Naisten jalkapallo. |
| --- | --- | --- | --- |
|  Kultaa | Australia & Uusi-Seelanti 2023 | Jalkapallo |  |
Esther González Rodríguez (s. 8. joulukuuta 1992 Huéscar) on espanjalainen jalkapalloilija. Hän on pelipaikaltaan hyökkääjä. Hän edustaa seuratasolla Real Madridia ja pelaa Espanjan naisten maajoukkueessa.
González on edustanut kotimaassaan aiemmin muun muassa Atlético Madridia ja Levantea. Hän siirtyi Real Madridiin vuonna 2021.
Esports Africa News

| Esports Africa News |
| --- | --- |

Lyhenne:  EAN
Aihealue:  Elektroninen urheilu
Kotimaa:   Ghana
Esports Africa News on ghanalainen vuonna 2021 perustettu kilpapelaamisesta kertova verkkolehti. Sivusto kertoo sivuillaan ajankohtaisesti uutisia erityisesti Afrikan alueella tapahtuvasta kilpapelaamisesta. Lehdelle työskentelee 2–10 ihmistä.
Organisaation toimintaperiaate perustuu Adinkra-symboliin, joka tunnetaan myös nimeltä Chainlink. He pitävät erityisen tärkeänä yhtenäisyyttä, mikä auttaa heitä tuottamaan laadukkaampaa sisältöä.
Esposito

Esposito on muun muassa seuraavien henkilöiden sukunimi:
Angelo Esposito (s. 1989), kanadalainen jääkiekkoilija
Antonio Esposito (s. 1994), italialainen judoka
Chloe Esposito (s. 1991), australialainen nykyaikainen viisiottelija ja olympiavoittaja
Daniel Esposito (s. 1963), australialainen nykyaikainen viisiottelija
Elaine Esposito (1934–1978), yhdysvaltalainen pitkäaikainen koomapotilas
Giancarlo Esposito (s. 1958), yhdysvaltalainen näyttelijä
Giani Esposito (1930–1974), ranskalainen näyttelijä
Jacob Esposito (s. 1995), australialainen jalkapalloilija
Jennifer Esposito (s. 1973), yhdysvaltalainen näyttelijä
Joe Esposito (1938–2016), yhdysvaltalainen kirjailija, kustantaja, näyttelijä ja kiertuemanageri
Joe Esposito (s. 1948), yhdysvaltalainen laulaja ja lauluntekijä
John Esposito, yhdysvaltalainen pokeriammattilainen
Mauro Esposito (s. 1979), italialainen jalkapalloilija
Max Esposito (s. 1997), australialainen nykyaikainen viisiottelija
Phil Esposito (s. 1942), kanadalainen jääkiekkoilija ja urheiluvaikuttaja
Sebastiano Esposito (s. 2002), italialainen jalkapalloilija
Tony Esposito (1943–2021), kanadalainen jääkiekkomaalivahti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Esther Ekström

Esther Maria Ekström  (23. helmikuuta 1899 Sundsvall, Ruotsi – 13. helmikuuta 1955) oli suomalainen ruotsin kielellä kirjoittanut kirjailija.
Teoksia

Krigsfadderbarnet : barnpjäs med sång i två akter. Borgåbladets teaterbibliotek 85. Borgåbladet, Borgå 1945
Saga och sägen. Förlaget Bro, Åbo 1946
Elden är lös  : folkpjäs med sång i tre akter. Svenska folkskolans vänner, Helsingfors 1947
Det försvunna skrinet. Sparbanksförbundet, Borgå 1947
Ernest Yonli

George W. Bush ja Paramanga Ernest Yonli.
Paramanga Ernest Yonli (s. 1956) on burkinalainen poliitikko. Hänestä tuli pääministeri vuonna 2000. Yonli kuuluu hallitsevaan CDP-puolueeseen ja on kotoisin Tapoan maakunnasta. Vuonna 2007 päättyneen pääministerikauden jälkeen hän lähti 2008 suurlähettilääksi Yhdysvaltoihin.
Ähläm Sähläm

Ähläm Sähläm on Yleisradion Yle TV1-kanavalla kesällä 2006 lähetetty viihdeohjelma. Ohjelman nimi - oik. Ahlan wa Sahlan - tarkoittaa "Tervetuloa!" arabiaksi.
Sarjan vastaanotto oli ristiriitainen. Yle sai ensimmäisestä jaksosta hieman tavanomaista enemmän katsojapalautetta. Palautteesta suurin osa oli kielteistä.
Tekijät > Juontajat

Abshir Sheihk Nur
Viktor Drevitski (myös trubaduuriosio ja Firma pystyyn -sketsit)
Tekijät > Näyttelijät

Jani Toivola, Heikki "Heikissä ja Kaijassa" sekä Opi suomalaiseksi -osion juontaja.
Roman Schatz, Opi suomalaiseksi -osion asiantuntija Roman von Schnaps
Amira Khalifa,  Kaija Heikissä ja Kaijassa
Wali Hashi, kirjeenvaihtaja Somalian Hargeisassa, juontaa Ihanin Suomi-nainen -kilpailun tuomariston osuudet
Mikko Kivinen, Lajinsa viimeinen -sketsien bussinkuljettaja Väinö Liimatainen
Kaisla Löyttyjärvi, Beba Mama
Sue Willberg, Beba Mama
Tekijät > Käsikirjoitus

Jari Tervo (Heikki ja Kaija)
Kaisla Löyttyjärvi (Beba Mama)
Reko Lundán (Viktorin karaokevideot: vanhojen laulujen uudelleensanoitukset)
Roman Schatz (Opi suomalaiseksi)
Jaakko Ojanne ja Hannu Seikkula (Lajinsa viimeinen)
Yasir Gaily, Jukka Heinonen, Jaakko Ojanne ja Hannu Seikkula (Firma pystyyn)
Tekijät > Tuotanto

Tarinatalo Oy (Kari Tervo, Jukka Heinonen ja Aram Aflatuni)
YLE Viihde (Riikka Heino)
Tekijät > Ohjaus

Hannu Seikkula
Edward MacDowell

Edward Alexander MacDowell vuonna 1906.
Edward Alexander MacDowell (18. joulukuuta 1860 New York – 23. tammikuuta 1908) oli yhdysvaltalainen säveltäjä ja pianisti, jonka tuotantoon kuuluu muun muassa sarjoja, sonaatteja ja konserttoja pianolle.
MacDowell sai varhaisimman musiikinopetuksensa kolumbialaiselta Juan Buitragolta, perheen tuttavalta. Myöhemmin häntä opetti myös venezuelalainen pianisti Teresa Carreño. MacDowell siirtyi perheineen Pariisiin ja pääsi vuonna 1877 Pariisin konservatorioon. Hän opiskeli myös Frankfurtissa pianonsoittoa Carl Heymannin ja sävellystä Joachim Raffin johdolla.
MacDowell meni vuonna 1884 naimisiin pianonsoitonoppilaansa Marian Griswold Nevinsin kanssa. Pariskunta palasi vuonna 1888 Yhdysvaltoihin. He asuivat Bostonissa vuoteen 1896, jolloin MacDowellista tuli musiikin professori Columbian yliopistossa. Hän toimi virassa vuoteen 1904.
Omien sävellystensä lisäksi MacDowell julkaisi useita pianotranskriptioita pääasiassa 1700-luvun kosketinsoitinteoksista. Hän julkaisi vuosina 1896–1898 sävellyksiään myös pseudonyymillä Edgar Thorn.
MacDowell oli vuodesta 1904 lähtien The American Academy of Arts and Lettersin jäsen. Kun hän kuoli New Yorkissa 1908, hänet haudattiin MacDowell Colonyyn, jonka hänen vaimonsa Marian oli perustanut 1907. MacDowell oli jäänyt vuonna 1904 ajoneuvon alle ja kärsi viimeisinä elinvuosinaan neurologisista häiriöistä. Hänen kuolemaansa pidetään useimmiten jonkinlaisen aivosairauden aiheuttamana.
Kirjallisuutta

Bomberger, E. Douglas: MacDowell.  Oxford:  Oxford University Press, 2013.  ISBN 978-0-19-989929-6.  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Edward MacDowell International Music Score Library Project (englanniksi)
Emil von Sauer

Emil von Sauer, 1919
Emil George Konrad von Sauer (8. lokakuuta 1862 Hampuri – 27. huhtikuuta 1942 Wien) oli saksalainen pianisti, musiikkipedagogi ja säveltäjä. Hän tuli tunnetuksi pitkästä konserttiurastaan virtuoosisena esiintyjänä.
Sauer opiskeli Nikolai Rubinšteinin johdolla Moskovan konservatoriossa vuosina 1879–1881 ja sitten Franz Lisztin johdolla Weimarissa 1884–1885. Rubinšteinin johdolla suoritettuja opintoja tuki opettajan veli Anton Rubinstein. Sauer piti lukuisia konserttikiertueita vuosien 1882–1936 välisenä aikana. Kaksi näistä (1898–99, 1908) suuntautui Amerikkaan. Lontoossa Sauer esiintyi ensimmäisen kerran vuonna 1882, Berliinissä tammikuussa 1885 ja Carnegie Hallissa tammikuussa 1899. Vuosina 1901–1907 Sauer johti Wienin musiikkiakatemian pianonsoiton laitosta, ja vuosina 1915–1922 hän johti oppilaitoksen pianonsoiton mestarikoulua. Näiden kausien välillä hän asui Dresdenissä, johon suuntasi jälleen vuonna 1922.
Sauerilta on säilynyt levytyksiä, joilla on kuultavissa Lisztin, Frédéric Chopinin, Franz Schubertin ja Robert Schumannin teosten tulkintoja. Varhaisimmat hänen tekemistään levytyksistä ovat vuoden 1923 paikkeilta. Sauer pääsi Kunnialegioonan jäseneksi; tuolloin ainoat pianistit, jotka hänen lisäkseen olivat saaneet tämän huomionosoituksen, olivat Ignacy Paderewski, Anton Rubinstein ja Franz Liszt. Vuonna 1917 Sauer sai Itävalta-Unkarin hallinnolta periytyvän ritarinarvon, josta oli peräisin hänen nimensä von-liitesana. Hänen oppilaidensa joukossa olivat Stefan Askenase, Elly Ney ja Jorge Bolet.
Sauer sävelsi kaksi konserttoa, kaksi sonaattia ja monia muita teoksia pianolle. Sävellystyö jäi kuitenkin hänen pianistina luomansa uran varjoon. Sauer myös teki editiot muiden muassa Johannes Brahmsin kokonaispianotuotannosta sekä Louis Plaidyn ja Theodor Kullakin pedagogisista teoksista. Hän julkaisi omaelämäkertateoksen Meine Welt vuonna 1901.
Sauer sai ensimmäisen vaimonsa kanssa yhdeksän lasta ja meni tämän kuoltua uusiin naimisiin oppilaansa Angelica Moralesin kanssa. Tästä suhteesta syntyi vielä kaksi lasta.
Aiheesta muualla

IMSLP: nuotteja
Eerik Tensikkala

Eerik (Erik) Tensikkala  (3. helmikuuta 1842 Iitti – 25. marraskuuta 1905 Iitti) oli suomalainen kauppias, maanviljelijä ja moninkertainen valtiopäivämies.
Tensikkalan puolisot olivat Anna Taavintytär Tensikkala ja Amanda Sofia Rubin. Tensikkala oli kauppias, maanviljelijä ja kunnallismies, joka oli talonpoikaissäädyssä Iitin tuomiokunnan edustaja valtiopäivillä 1882, 1885, 1888, 1891, 1894, 1897, 1899 ja 1900. Hän oli valtiopäivillä sekä valitsijamies että useiden eri keskeisten valiokuntien jäsen.